pythainlp/thai-wiki-dataset-v3 huggingface dataset:
ชนกนันท์ รวมทรัพย์

ชนกนันท์ รวมทรัพย์ เป็นนักเคลื่อนไหวชาวไทยที่สนับสนุนประชาธิปไตยเธอเคยเป็นโฆษกขบวนการประชาธิปไตยใหม่และสมาชิกกลุ่มประชาคมจุฬาเพื่อประชาชนเธอลี้ภัยทางการเมืองที่ประเทศเกาหลีใต้ หลังรัฐบาลไทยแจ้งความดำเนินคดีในข้อหาวิจารณ์พระมหากษัตริย์โดยการแบ่งปันบทความเกี่ยวกับพระมหากษัตริย์องค์ใหม่ของประเทศให้กับบีบีซีปัจจุบันเธออาศัยที่มัลเมอและเรียนปริญญาโทที่มหาวิทยาลัยมัลเมอ ประเทศสวีเดน
รอยเตอร์สรายงานว่า "บทความของบีบีซี ถูกเผยแพร่ไปไม่นานหลังจากพระบาทสมเด็จพระวชิรเกล้าเจ้าอยู่หัวเถลิงราชสมบัติในเดือนธันวาคม พ.ศ. 2559 หลังจากพระราชบิดา พระบาทสมเด็จพระมหาภูมิพลอดุลยเดชมหาราช บรมนาถบพิตรสวรรคตในเดือนตุลาคมด้วยพระชนมพรรษา 88 พรรษา" ขณะกำลังแบ่งปันให้กับบีบีซี เธอเขียนว่า: "ถ้าคุณกล้าเขียน ฉันก็กล้าแบ่งปัน”
ชนกนันท์ถูกตั้งข้อหาความผิดต่อองค์พระมหากษัตริย์ไทยซึ่งเป็นที่รู้จักในฐานะกฎหมายการหมิ่นประมาทที่รุนแรงที่สุดในโลก ตามกฎหมายแล้ว ผู้ที่ดูหมิ่นพระบรมวงศานุวงศ์จะถูกจำคุกสูงสุด 15 ปี จตุภัทร์ "ไผ่ ดาวดิน" นักเคลื่อนไหวอีกคนที่แบ่งปันในบทความก็ถูกจับด้วยข้อหาเดียวกัน และถูกจำคุกในจังหวัดขอนแก่น
จากผู้ใช้ที่แชร์บทความในเฟซบุ๊กมากกว่า 3,000 บัญชี ไผ่เป็นคนแรก ส่วนชนกนันท์เป็นคนที่สองที่ถูกตั้งข้อหาเดียวกัน วันที่ 14 ตุลาคม ปี 2563 เธอจัดประท้วงที่สถานเอกอัครราชฑูตไทย ณ กรุงโซล ประเทศเกาหลีใต้
== อ้างอิง ==
บุคคลที่เกิดในปี พ.ศ. 2536
บุคคลที่ยังมีชีวิตอยู่
นักเคลื่อนไหวชาวไทย
นักเคลื่อนไหวเด็ก
การประท้วงในประเทศไทย พ.ศ. 2563–2564
ผู้ลี้ภัยชาวไทย
อัลมะรอเฆาะฮ์

อัลมะรอเฆาะฮ์ (المراغة; คอปติก: ⲧⲁⲗⲙⲁⲣⲁⲅⲉ) เป็นเมืองในเขตผู้ว่าการซูฮาจญ์ในอียิปต์สูง ตั้งอยู่บนฝั่งตะวันตกของแม่น้ำไนล์
==อ้างอิง==
เมืองในประเทศอียิปต์
อัซซัรกอ

อัซซัรกอ (الزرقا) เป็นเมืองในเขตผู้ว่าการดาเมียตตา ประเทศอียิปต์ ณ พ.ศ. 2548 เมืองมีประชากร 17,741 คน หัวหน้าคณะผู้บริหารเมืองมีชื่อว่า มะฮ์ฎูฮ์ มุฮัมมัด ฮากรุส
ในสมัยโบราณ อัซซัรกอเคยมีชื่อในภาษากรีกโบราณว่า มักซีมีอานอน (Μαξιμιανόν) และในภาษาละตินว่า มักซิมิอานูง (Maximianum) โดยมีป้อมโรมันควบคุมดูแลถนนจากกอปโตส (Koptos) ไปยังมีโอสฮอร์โมส (Myos Hormos)
==ดูเพิ่ม==
รายชื่อเมืองในประเทศอียิปต์
== อ้างอิง ==
เมืองในประเทศอียิปต์
ซะกากา

ซะกากา (سَكَاكَا) เป็นเมืองทางตะวันตกเฉียงเหนือของประเทศซาอุดีอาระเบียและเป็นเมืองหลักของแคว้นอัลเญาฟ์ ตั้งอยู่ทางตอนเหนือของทะเลทรายอันนะฟูด ซะกากามีประชากร 242,813 คน จากสำมะโน พ.ศ. 2553
==ภูมิอากาศ==
การแบ่งเขตภูมิอากาศแบบเคิพเพินจัดให้ตัวเมืองมีสภาพภูมิอากาศเป็นภูมิอากาศแบบทะเลทรายเขตร้อน (BWh)
== ดูเพิ่ม ==
รายชื่อเมืองของประเทศซาอุดีอาระเบีย
วาดีซิรคอน
==อ้างอิง==
==แหล่งข้อมูลอื่น==
A travel through the province of Al Jouf, Splendid Arabia: A travel site with photos and routes
Rajajeel – Saudi Arabia's Stonehenge, nearby
เมืองในประเทศซาอุดีอาระเบีย
อำเภอเมาซะอ์

เมาซะอ์ (موزع) เป็นอำเภอของเขตผู้ว่าการตะอิซซ์ ประเทศเยเมน ณ พ.ศ. 2546 อำเภอนี้มีประชากร 119,818 คน
==อ้างอิง==
เมาซะอ์
Syllidae

Syllidae เป็นวงศ์ของไส้เดือนทะเล (โพลีคีท) ขนาดเล็กถึงขนาดกลาง วงศ์นี้ มีความแตกต่างจากโพลีคีทอื่น ๆ โดยมีบริเวณกล้ามเนื้อของระบบทางเดินอาหารส่วนหน้าที่เรียกว่า โพรเวนตริเคิล (proventricle)
หนอนวงศ์นี้มีขนาดตั้งแต่ 2–3 มิลลิเมตร (0.08–0.12 นิ้ว) จนถึง 14 เซนติเมตร (5.5 นิ้ว) ส่วนใหญ่เป็นสิ่งมีชีวิตหน้าดินที่เปลี่ยนไปเป็นระยะเต็มวัยแบบมีเพศในทะเลเพื่อการสืบพันธุ์ (epitoke) พบได้ในทุกภูมิภาคของมหาสมุทรตั้งแต่เขตน้ำขึ้นน้ำลงไปจนถึงทะเลลึก และโดยเฉพาะมีมากในน้ำตื้น
ซิลลิดี พบได้ในแหล่งที่อยู่อาศัยหลายแหล่ง โดยเคลื่อนไหวอย่างคล่องแคล่วบนพื้นหินและพื้นทราย, ซ่อนตัวอยู่ตามรอยแยกและท่ามกลางสาหร่ายทะเล และไต่อยู่บนฟองน้ำ, ปะการัง, ไฮโดรซัว, ในหญ้าทะเล และในป่าชายเลน Syllidae เป็นผู้บริโภคที่ไม่เฉพาะเจาะจง (generalist feeder)
สายพันธุ์หนึ่งในวงศ์คือ Syllis ramosa เป็นโพลีคีทชนิดแรกที่ค้นพบว่ามีการแตกกิ่งของโครงร่างกาย
== วงศ์ย่อย ==
Anoplosyllinae
Autolytinae
Eusyllinae
Exogoninae
Syllinae
== ดูเพิ่ม ==
Syllis castroviejoi
Syllis prolifera
Syllis ramosa
== อ้างอิง ==
=== บรรณานุกรม ===
K. Fauchald: The polychaete worms. Definitions and keys to the orders, families and genera. Science Series 28, 1977, 1–188. Los Angeles (Natural History Museum of Los Angeles County).
Fauvel, P. (1923): Polychétes Errantes. Faune de France 5.
== แหล่งข้อมูลอื่น ==
ไส้เดือนทะเล
แอนเนลิดา
คะแนนเสียงข้างมากพิเศษ

คะแนนเสียงข้างมากพิเศษ (supermajority, qualified majority หรือ special majority)  เป็นข้อกำหนดให้ข้อเสนอหนึ่งต้องมีระดับการสนับสนุนตามที่ระบุซึ่งมากกว่ากึ่งหนึ่งแบบคะแนนเสียงข้างมากปกติ คะแนนเสียงข้างมากพิเศษในระบอบประชาธิปไตยช่วยป้องกันฝ่ายข้างมากมิให้ลิดรอนสิทธิขั้นพื้นฐานของฝ่ายข้างน้อย การแก้ไขเปลี่ยนแปลงรัฐธรรมนูญ โดยเฉพาะอย่างยิ่งวรรคที่สถาปนาไว้มั่นคงแล้ว ปกติต้องอาศัยคะแนนเสียงข้างมากพิเศษในสภานิติบัญญัติ ข้อกำหนดคะแนนเสียงข้างมากพิเศษ เช่น สองในสาม เป็นต้น
นอกจากนี้ คะแนนเสียงข้างมากพิเศษยังอาจกำหนดให้ต้องใช้เสียงจากสมาชิกที่มีอยู่ทั้งหมด มิใช่เพียงสมาชิกที่มาออกเสียงเท่านั้น
การเลือกตั้ง
ทฤษฎีการเลือกตั้ง
ฝ่ายข้างมาก
ฮเหวี่ยน เจิน

พระนางปรเมศวรี (จาม: Paramecvari; ค.ศ. 1289–1340) หรือพระนามเดิม เจ้าหญิงฮเหวี่ยน เจิน (Huyền Trân Công chúa, 玄珍公主) เป็นเจ้าหญิงแห่งจักรวรรดิด่ายเหวียด พระราชธิดาในจักรพรรดิเจิ๊น เญิน ตง ที่ต่อมาได้อภิเษกสมรสเป็นพระมเหสีในพระเจ้าชัยสิงหวรรมันที่ 3 แห่งอาณาจักรจามปา เรื่องราวของพระองค์ปรากฏทั้งในรูปแบบกวี งานศิลป์ ดนตรี และตามเมืองต่าง ๆ มักตั้งชื่อถนนสายหลักตามพระนามของพระองค์
== พระราชประวัติ ==
พระนางปรเมศวรี หรือพระนามเดิม เจ้าหญิงฮเหวี่ยน เจิน ประสูติเมื่อ ค.ศ. 1289 เป็นพระราชธิดาในจักรพรรดิเจิ๊น เญิน ตง (Trần Nhân Tông, 陳仁宗) ไม่ปรากฏนามพระมารดา และเป็นพระขนิษฐาต่างพระชนนีในจักรพรรดิเจิ๊น อัญ ตง (Trần Anh Tông, 陳英宗) ทั้งนี้เรื่องราวพระชนม์ชีพช่วงต้นของเจ้าหญิงไม่เป็นที่ปรากฏมากนัก
ต่อมาจักรพรรดิเจิ๊น เญิน ตง พระชนก สละราชสมบัติแก่เจิ๊น อัญ ตง ซึ่งเป็นเชษฐาต่างพระชนนีของฮเหวี่ยน เจิน เมื่อ ค.ศ. 1293 เพื่อบำเพ็ญพรตภายในอารามบนเขาแห่งหนึ่งในจังหวัดกว๋างนิญ หลังสละราชสมบัติ อดีตจักรพรรดิเจิ๊น เญิน ตง เสด็จเยือนอาณาจักรจามปานานถึงเก้าเดือนเมื่อ ค.ศ. 1301 ระหว่างนั้นพระเจ้าชัยสิงหวรรมันที่ 3 หรือเอกสารเวียดนามเรียกว่า เจ๊ เมิน (Chế Mân, 制旻) ได้ถวายการต้อนรับพระราชอาคันตุกะเป็นอย่างดี ตลอดระยะเวลาการเสด็จเยือน ครั้นจะเสด็จนิวัตจักรวรรดิด่ายเหวียด เจิ๊น เญิน ตง ทรงให้สัตย์ว่าจะถวายพระราชธิดาเป็นมเหสีแก่พระเจ้าชัยสิงหวรรมันที่ 3 เป็นการตอบแทนไมตรีจิตที่มีให้ แม้ว่าพระเจ้าชัยสิงหวรรมันที่ 3 จะมีพระมเหสีอยู่แล้วคือ พระนางภาสกรเทวีและพระนางตาปาซีแห่งชวา หลังจากนั้นพระเจ้าชัยสิงหวรรมันที่ 3 ส่งทูตเข้าไปยังจักรพรรดิแห่งด่ายเหวียดหลายครั้งเพื่อทวงสัญญาที่เคยให้กันไว้ ทว่าจักรพรรดิด่ายเหวียดทรงปฏิเสธ
ครั้น ค.ศ. 1306 พระเจ้าชัยสิงหวรรมันที่ 3 เสนอที่จะมอบดินแดนจังหวัดโอและจังหวัดเล๊ เป็นสินสอด ในปีเดียวกันนั้นจักรพรรดิเจิ๊น อัญ ตง ทรงรับข้อเสนอดังกล่าว และมีพระราชานุญาตให้พระเจ้ากรุงจามเสกสมรสกับพระขนิษฐภคินีได้ เจ้าหญิงฮเหวี่ยน เจิน จึงได้รับพระนามใหม่ว่า "ปรเมศวรี" ในที่พระมเหสีพระเจ้าแผ่นดินจาม ส่วนจังหวัดโอและเล๊ถูกยกให้เป็นของแผ่นดินญวนในฐานะสินสอด (ปัจจุบันคือจังหวัดกว๋างบิ่ญ, กว๋างจิ และเถื่อเทียนเว้)
กระทั่งเดือนพฤษภาคมปีถัดมา พระเจ้าชัยสิงหวรรมันที่ 3 เสด็จสวรรคต มกุฎราชกุมารแห่งจามปาส่งทูตไปแจ้งข่าวพร้อมกับถวายช้างเผือกแก่พระเจ้ากรุงญวน โดยทรงเชิญไปร่วมพระราชพิธีถวายพระเพลิงพระศพ ซึ่งตามธรรมเนียมจาม พระมเหสีทั้งหมดจะถูกเผาไปด้วยทำนองเดียวกับประเพณีสตี จักรพรรดิเจิ๊น อัญ ตง มีพระราชโองการให้นายพลเจิ๊น คัก จุง (Trần Khắc Chung, 陳克終) เป็นตัวแทนเข้าร่วมในพระราชพิธีดังกล่าว แต่แท้จริงแล้วเขามีภารกิจชิงตัวเจ้าหญิงฮเหวี่ยน เจินกลับด่ายเหวียดโดยทางเรือ ซึ่งต้องใช้เวลาราวหนึ่งปี บางตำนานก็เล่าว่านายพลเจิ๊น คัก จุง ตกหลุมรักเจ้าหญิงผู้นิราศพระองค์นี้ ทั้งสองหายตัวไปด้วยกันและไม่มีใครพบเห็นอีก อย่างไรก็ตาม ไม่มีหลักฐานทางประวัติศาสตร์ใด ๆ สนับสนุนเรื่องเล่านี้เลย
== อ้างอิง ==
เชิงอรรถ
บรรณานุกรม
เจ้าหญิงเวียดนาม
ประวัติศาสตร์จามปา
อีจีจี เน็ตเวิร์ค

อีจีจี เน็ตเวิร์ค (eGG Network) (เดิมชื่อ Astro SuperSport Plus) เป็นช่องโทรทัศน์ระบบบอกรับสมาชิกของมาเลเซียที่เปิดตัวเมื่อวันที่ 7 มิถุนายน พ.ศ. 2559 ช่องนี้มุ่งเน้นไปที่กีฬา e-sports และถ่ายทอดสดการแข่งขันเกมอิเล็กทรอนิกส์ทั่วโลก การถ่ายทอดการแข่งขันครั้งแรกคือ International Dota 2 Championships 2015
== รายการที่ออกอากาศ ==
=== การแข่งขัน ===
Counter-Strike: Global Offensive
* ELeague
* PGL Krakòw Major 2017 Asian Minor
* PGL Krakòw Major 2017 CIS Minor
* PGL Krakòw Major 2017 Americas Minor
* PGL Krakòw Major 2017 European Minor
* PGL Krakòw Major 2017
FIFA
* FIFA Interactive World Cup
Dota 2
* Boston Major
* The International
* Frankfurt Major
* Shanghai Major
* Manila Major
* Dota 2 Asia Championships
* Kiev Major
* ESL One Genting 2018
* NESO Galaxy Battles
League of Legends
* World Championship
* League of Legends Champions Korea
* Garena Premier League
Hearthstone
* World Championship
Heroes of the Storm
* World Championship
Street Fighter V
* ELEAGUE Street Fighter V Invitational
Mobile Legends: Bang Bang
* MLBB Southeast Asia Cup
* MLBB M2 World Championship
PlayerUnknown's Battlegrounds
* PUBG Mobile World League East (PMWL 2020)
* PUBG Mobile Global Championship (PMGC 2020)
=== รายการที่ผลิตเอง ===
360
eGG Scramble
Generasi Gamerz
Jalur 14
360: Stay Home
Arena eSport
== อ้างอิง ==
สถานีโทรทัศน์ในประเทศมาเลเซีย
เวียดนามเนชันแนลวอลเลย์บอลแชมเปียนชิป

เวียดนามเนชันแนลวอลเลย์บอลแชมเปียนชิป (Giải vô địch bóng chuyền quốc gia Việt Nam) เป็นการแข่งขันวอลเลย์บอลสูงสุดของประเทศเวียดนาม การแข่งขันนจัดขึ้นโดยสหพันธ์วอลเลย์บอลเวียดนาม ในปี ค.ศ. 2004
== ทีมชาย ==
=== สโมสรในฤดูกาลปัจจุบัน 2023 ===
นิญบิ่ญเลียนเวียตโพสต์แบงก์ (Ninh Bình LienVietPostBank)
ซาเนตส์คั้ญฮหว่า (Sanest Khánh Hòa)
ฮานอย (Hà Nội)
วีแอลเอ็กซ์ดี บิ่ญเซือง (VLXD Bình Dương)
เบียนฝ่อง (Biên Phòng)
ห่าติ๋ญ (Hà Tĩnh)
โฮจิมินห์ซิตี (Thành phố Hồ Chí Minh)
เถกง (Thể Công)
ลาวี ล็องอาน (Lavie Long An)
ดานัง (Đà Nẵng)
=== ผู้ชนะเลิศแบ่งตามฤดูกาล ===
===จำนวนครั้งที่ชนะ===
== ทีมหญิง ==
=== สโมสรในฤดูกาลปัจจุบัน 2023 ===
เซเลซิมโก ท้ายบิ่ญ (Geleximco Thái Bình)
ฮว้าเจิ้ตดึ๊กซางฮานอย (Hóa chất Đức Giang Hà Nội)
วีทีวี บิ่ญเดี่ยนล็องอาน (VTV Bình Điền Long An)
นิญบิ่ญเลียนเวียตโพสต์แบงก์ (Ninh Bình LienVietPostBank)
โบะตือเหล่ญทงติน - เอฟแอลซี (Bộ Tư lệnh Thông tin - FLC)
ทันกว๋างนิญ (Than Quảng Ninh)
เงินห่างเกงเทือง ([Ngân hàng Công Thương])
ห่าฟู้ทัญฮว้า (Hà Phú Thanh Hóa)
กิญบั๊กบั๊กนิญ (Kinh Bắc Bắc Ninh)
โฮจิมินห์ซิตี (Thành phố Hồ Chí Minh)
=== ผู้ชนะเลิศแบ่งตามฤดูกาล ===
===จำนวนครั้งที่ชนะ===
== แหล่งข้อมูลอื่น ==
Official website
วอลเลย์บอลในประเทศเวียดนาม
ลิพชตัท

ลิพชตัท (Lippstadt) เป็นเมืองชนบทในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันออกของนครดอร์ทมุนท์ราวหกสิบกิโลเมตร ตั้งอยู่ในแอ่งเขาลิพเพอ ใจกลางเมืองมีแม่น้ำลิพเพอไหลผ่าน ปัจจุบันมีประชากรราวหกหมื่นเจ็ดพันคน
ลิพชตัทก่อตั้งเมื่อค.ศ. 1168 โดยแบร์นฮาร์ทที่ 2 แห่งลิพเพอ ในต้นคริสตศตวรรษที่ 13 ลิพชตัทมีประชากรราว 2,700 คน ในค.ศ. 1523 ลิพชตัทจัดตั้งพันธมิตรการป้องกันทางทหารร่วมกับเมืองอื่นอย่างออสนาบรึค, ดอร์ทมุนท์, เซิสท์ และมึนส์เทอร์
==แหล่งข้อมูลอื่น==
Official webite 
Touristic information
Rail transport information
โทโนโช (จังหวัดคางาวะ)

โทโนโช  เป็นเมืองที่ตั้งอยู่ในอำเภอโชซุ จังหวัดคางาวะ ประเทศญี่ปุ่น ตั้งอยู่บนเกาะโชโดชิมะในทะเลในเซโตะ อาณาเขตของเมืองนี้จะรวมไปถึงเกาะเบ็นเต็น เกาะนากาโยะ และเกาะโอโยะ
ณ วันที่ 1 กุมภาพันธ์ 2012 โทโนโชมีประชากรประมาณ 14,810 คน 6,222 ครัวเรือน ความหนาแน่นประชากร 199.11 คนต่อตารางกิโลเมตร และมีพื้นที่ทั้งหมด 74.38 ตารางกิโลเมตร
เมืองนี้เป็นที่รู้จักกันอย่างแพร่หลายจากการที่เป็นสถานที่ในมังงะและอนิเมะเรื่อง แกล้งนัก รักนะรู้ยัง รวมถึงเป็นบ้านเกิดของผู้เขียนมังงะเรื่องนี้อีกด้วย
== สถานที่ที่มีชื่อเสียง ==
เอนเจิลโรด (Angel Road, エンジェルロード) - สันทรายยาว 500 เมตรที่เชื่อมระหว่างเกาะใหญ่โชโดชิมะกับเกาะเล็ก ๆ สามเกาะทางตอนใต้ของเมือง โดยเป็นทางเชื่อมชั่วคราวในช่วงน้ำลด
ศาลเจ้าคาชิมาเมียว
โรงเรียนมัธยมต้นโทโนโช เมืองโทโนโช
ศาลเจ้าทามามิตสึ
หอสมุดกลางเทศบาลเมืองโทโนโช
== บุคคลที่มีชื่อเสียง ==
โซอิจิโร ยามาโมโตะ (山本 崇一朗) - นักวาดการ์ตูนชาวญี่ปุ่นและผู้สร้าง แกล้งนัก รักนะรู้ยัง
== ภาพ ==
Tonosho port05s3200.jpg|ท่าเรือโทโนโชในเวลากลางคืน
Angel Road Shodo Island Japan01s3.jpg|เอนเจิลโรด
== อ้างอิง ==
== แหล่งข้อมูลอื่น ==
Angel Road - GaijinPot Travel
Notable Locations in Karakai Jouzu no Takagi-san (ในภาษาญี่ปุ่น)
(ในภาษาญี่ปุ่น)
เมืองในจังหวัดคางาวะ
รายชื่ออำเภอของประเทศเยอรมนี

ประเทศเยอรมนีประกอบด้วย 401 อำเภอ แบ่งเป็น
294 อำเภอภูธร (Landkreis) ซึ่งในรัฐชเลสวิช-ฮ็อลชไตน์และรัฐนอร์ทไรน์-เว็สท์ฟาเลินเรียกว่า อำเภอ (Kreis)
107 นครนอกอำเภอ (kreisfreie Stadt) ซึ่งมีฐานะเทียบได้กับอำเภอ ในรัฐบาเดิน-เวือร์ทเทิมแบร์คเรียกว่า อำเภอนคร (Stadtkreis)
องค์การบริหารของอำเภอเรียกว่า สภาอำเภอ (Kreistag)

==รายชื่อ==
==อ้างอิง==
อ
เรวัด

เรวัด (Ревад) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
==อ้างอิง==
สถานที่ที่มีประชากรในแคว้นซุฆด์
วาชัน (ประเทศทาจิกิสถาน)

วาชัน (Вашан) เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี
==อ้างอิง==
สถานที่ที่มีประชากรในแคว้นซุฆด์
มิสเตอร์ซูปราเนชันแนลไทยแลนด์ 2021

มิสเตอร์ซูปราเนชันแนลไทยแลนด์ 2021 ถือได้ว่าเป็นการประกวดมิสเตอร์ซูปราเนชันแนลไทยแลนด์ 2021 ที่ถูกจัดขึ้นเป็นครั้งที่ 5 การประกวดรอบตัดสินออดิชั่น ออนไลน์ โดยผู้สมัครที่ผ่านการคัดเลือกเบื้องต้นจากรูปภาพ กองประกวดฯ จะนัดสัมภาษณ์ LIVE ทาง facebook เพื่อคัดหนุ่มหล่อที่พร้อมที่สุดเพียง 1 เดียว รับตำแหน่ง มิสเตอร์ซูปราเนชันแนลไทยแลนด์ 2021
== ผลการประกวด ==
=== ลำดับ ===
===== ผู้เข้าประกวด =====
ผู้ที่ผ่านรอบคัดเลือกเข้าสู่รอบ 5 คนสุดท้ายของการประกวดมิสเตอร์ซูปราเนชันแนลไทยแลนด์ 2021 มีรายชื่อดังต่อไปนี้:
== อ้างอิง ==
== แหล่งข้อมูลอื่น ==
Supranational Thailand – Official website
มิสเตอร์ซูปราเนชันแนลไทยแลนด์
ประเทศไทยในปี พ.ศ. 2564
เพชรดาว โต๊ะมีนา

แพทยหญิง เพชรดาว โต๊ะมีนา (ชื่อเล่น : จอย) เป็นที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย และเป็นบุตรสาวของ เด่น โต๊ะมีนา อดีตรัฐมนตรีและแกนนำกลุ่มวาดะห์ และเป็นทายาทรุ่นที่สามของหะยีสุหลง ผู้นำของชาวไทยเชื้อสายมลายูมุสลิมโดยเฉพาะในพื้นที่จังหวัดชายแดนภาคใต้
== ประวัติ ==
พ.ญ.เพชรดาว โต๊ะมีนา เกิดเมื่อวันที่ 7 พฤษภาคม พ.ศ. 2508 เป็นบุตรสาวของนายเด่น โต๊ะมีนา อดีต ส.ส.ปัตตานี แกนนำกลุ่มวาดะห์ กับนางพัชราภรณ์โต๊ะมีนา สำเร็จการศึกษาระดับปริญญาตรี วิทยาศาสตรบัณฑิต และ แพทยศาสตรบัณฑิต จาก National University of Malaysia ประเทศมาเลเซีย และ ปริญญาโท รัฐศาสตรมหาบัณฑิต สาขาการเมืองการปกครอง จากมหาวิทยาลัยธรรมศาสตร์
== การทำงาน ==
พ.ญ.เพชรดาว โต๊ะมีนา เคยรับราชการในกระทรวงสาธารณสุข เป็นอดีตผู้อำนวยการศูนย์สุขภาพจิตที่ 15 รับผิดชอบพื้นที่สามจังหวัดชายแดนภาคใต้ ต่อมาเข้าสู่งานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่ แต่ไม่ได้รับเลือกตั้ง ต่อมาจึงได้รับแต่งตั้งเป็นผู้ชำนาญการประจำคณะกรรมาธิการการสาธารณสุข วุฒิสภา ในปี พ.ศ. 2545 - 2549
พ.ญ.เพชรดาว เคยลงสมัครรับเลือกตั้งเป็นสมาชิกวุฒิสภา 2 ครั้ง แต่ไม่ได้รับเลือก คือ การเลือกตั้งสมาชิกวุฒิสภาไทยเป็นการทั่วไป พ.ศ. 2549 และการเลือกตั้งสมาชิกวุฒิสภาไทยเป็นการทั่วไป พ.ศ. 2557
พ.ญ.เพชรดาว โต๊ะมีนา ได้รับการแต่งตั้งเป็นคณะกรรมการอิสระเพื่อความสมานฉันท์แห่งชาติ ในปี พ.ศ. 2548 และได้รับแต่งตั้งเป็นผู้เชี่ยวชาญด้านการให้คำปรึกษาทางจิตวิทยาและการฟื้นฟูเหยื่อจากการก่อการร้ายองค์การสหประชาชาติ UNCCT United Nation Counter - Terrorism Center ตั้งแต่ปี 2558 ถึงปัจจุบัน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พ.ญ.เพชรดาว ได้รับเลือกตั้งเป็นสมาชิกสภาผู้แทนราษฎรสมัยแรก ในระบบบัญชีรายชื่อ สังกัดพรรคภูมิใจไทย ต่อมาในปี 2566 ได้รับแต่งตั้งเป็นที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สำนักงานเลขาธิการสภาผู้แทนราษฎร
บุคคลจากจังหวัดปัตตานี
ชาวไทยเชื้อสายมลายู
มุสลิมชาวไทย
แพทย์หญิงชาวไทย
นักการเมืองสตรีชาวไทย
สมาชิกสภาผู้แทนราษฎรไทยแบบบัญชีรายชื่อ
พรรคความหวังใหม่
พรรคภูมิใจไทย
บุคคลจากคณะรัฐศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
เศรษฐพงค์ มะลิสุวรรณ

พันเอก เศรษฐพงค์ มะลิสุวรรณ เป็นอดีตข้าราชทหารและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย รองประธานคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม สภาผู้แทนราษฎร อดีตรองประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และอดีตประธานกรรมการกิจการโทรคมนาคม (กทค.)
== ประวัติ ==
พ.อ.เศรษฐพงค์ มะลิสุวรรณ เกิดเมื่อวันที่ 24 มีนาคม พ.ศ. 2509 สำเร็จการศึกษาจากโรงเรียนเตรียมทหาร รุ่นที่ 26 ปริญญาตรีวิศวกรรมศาสตรบัณฑิต (วิศวกรรมไฟฟ้า) โรงเรียนนายร้อยพระจุลจอมเกล้า รุ่นที่ 37 (รุ่นเดียวกับร้อยเอก ทรงกลด ชื่นชูผล) เริ่มเข้ารับราชการในตำแหน่งผู้บังคับหมวด กองพันทหารสื่อสารที่ 1 รักษาพระองค์ ต่อมาเป็นอาจารย์ กองวิชาวิศวกรรมไฟฟ้า ส่วนการศึกษา โรงเรียนนายร้อยพระจุลจอมเกล้า หลังจากนั้นได้ศึกษาต่อระดับปริญญาโท ได้รับปริญญาวิศวกรรมศาสตรมหาบัณฑิต สาขาวิศวกรรมโทรคมนาคม (MS in EE) ณ Georgia Institute of Technology ประเทศสหรัฐอเมริกา และ วิศวกรรมศาสตรมหาบัณฑิต สาขาวิศวกรรมโทรคมนาคม (MS in EE) ณ The George Washington University ประเทศสหรัฐอเมริกา พ.ศ. 2535 และ 2539 ตามลำดับ และศึกษาในระดับปริญญาเอก ได้รับปริญญาวิศวกรรมศาสตรดุษฎีบัณฑิต สาขาวิศวกรรมโทรคมนาคม (Ph.D. in EE) พ.ศ. 2543
พ.อ.เศรษฐพงค์ มะลิสุวรรณ เคยปฏิบัติหน้าที่ฝ่ายเลขาธิการของพลเอก มนตรี สังขทรัพย์ เมื่อครั้งดำรงตำแหน่งประธานกรรมการ บริษัท กสท โทรคมนาคม จำกัด (มหาชน) เขาจึงมีบทบาทในการทำงานด้านโทรคมนาคม จนกระทั่งได้รับการคัดเลือกเป็นกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช.
พ.อ.เศรษฐพงศ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยการเลื่อนขึ้นมาแทน ทรงศักดิ์ ทองศรี ซึ่งได้รับการแต่งตั้งเป็นรัฐมนตรีช่วยว่าการกระทรวงมหาดไทย
== เครื่องราชอิสริยาภรณ์ ==
== อ้างอิง ==
ทหารบกชาวไทย
วิศวกรชาวไทย
อาจารย์คณะวิศวกรรมศาสตร์
รองศาสตราจารย์
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคภูมิใจไทย
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
สวาป เผ่าประทาน

สวาป เผ่าประทาน เป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย เป็นรองประธานคณะกรรมการกลางอิสลามแห่งประเทศไทย และเป็นอดีตนักการเมืองท้องถิ่นในจังหวัดประจวบคีรีขันธ์
== ประวัติ ==
สวาป เผ่าประทาน เกิดเมื่อวันที่ 1 มกราคม พ.ศ. 2492 ที่อำเภอทับสะแก (เดิมเป็นอำเภอเมือง) จังหวัดประจวบคีรีขันธ์ จบการศึกษาประกาศนียบัตรมัธยมศึกษาตอนปลาย จากการศึกษานอกโรงเรียน เขามีบุตรสาวเป็นกำนันตำบลทับสะแก และสวาป เผ่าประทาน เป็นผู้ที่ได้รับการยอมรับจากมุสลิมในจังหวัดประจวบคีรีขันธ์
== การทำงาน==
สวาป เผ่าประทาน เป็นอดีตกำนันตำบลทับสะแก และเคยดำรงตำแหน่งนายกเทศมนตรีตำบลทับสะแก จังหวัดประจวบคีรีขันธ์ และเป็นกรรมการกลางอิสลามแห่งประเทศไทย จากผู้แทนของกรรมการอิสลามประจำจังหวัดประจวบคีรีขันธ์
สวาป เผ่าประทาน เข้าร่วมงานการเมืองกับพรรคภูมิใจไทย โดยการแนะนำของชาดา ไทยเศรษฐ์ ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อสังกัดพรรคภูมิใจไทย ลำดับที่ 15 แต่ไม่ได้รับการเลือกตั้ง ต่อมาในปี 2563 ได้เลื่อนขึ้นมาดำรงตำแหน่งแทน ชัย ชิดชอบ ซึ่งถึงแก่อนิจกรรม
== เครื่องราชอิสริยาภรณ์ ==
== อ้างอิง ==
บุคคลจากอำเภอทับสะแก
ชาวไทยเชื้อสายปาทาน
มุสลิมชาวไทย
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคภูมิใจไทย
บุคคลจาก กศน.
ผู้ได้รับเครื่องราชอิสริยาภรณ์ ท.ม.
นายกเทศมนตรีในจังหวัดประจวบคีรีขันธ์
กองกำลังรบนอกประเทศบริติช (สงครามโลกครั้งที่หนึ่ง)

กองกำลังรบนอกประเทศบริติช (British Expeditionary Force - BEF) เป็นหกกองพลของกองทัพบกบริติชที่ถูกส่งไปยังแนวรบด้านตะวันตกในช่วงสงครามโลกครั้งที่หนึ่ง แผนการสำหรับกองกำลังรบนอกประเทศบริติชได้เริ่มต้นในปี ค.ศ. 1906 - ค.ศ. 1912 การปฏิรูปของฮาลเดนของกองทัพบกบริติชได้ดำเนินการโดยรัฐมนตรีว่าการกระทรวงสงคราม ริชาร์ด ฮาลเดน ภายหลังจากสงครามบัวร์ครั้งที่สอง (ค.ศ. 1899-ค.ศ. 1902)
คำว่า"กองกำลังรบนอกประเทศบริติช" มักจะถูกใช้เพื่อเรียกโดยเฉพาะกองกำลังที่อยู่ในฝรั่งเศสก่อนที่จะสิ้นสุดลงในยุทธการที่อิพร์ครั้งแรกในวันที่ 22 พฤศจิกายน ค.ศ. 1914 ในช่วงปลายปี ค.ศ. 1914 ภายหลังการสู้รบที่มงส์, Le Cateau, Aisne และอิพร์ การมีอยู่ของกองกำลังรบนอกประเทศบริติชแทบจะหมดลง แม้ว่ามันจะช่วยยัยยั้งการรุกคือของเยอรมันไว้ได้ จุดสิ้นสุดทางเลือกของกองกำลังรบนอกประเทศบริติช คือ 26 ธันวาคม ค.ศ. 1914 เมื่อได้มีการแบ่งแยกออกเป็นกองทัพที่หนึ่งและที่สอง(กองทัพที่สาม สี่ และห้าถูกสร้างขึ้นในภายหลังในสงคราม) กองกำลังรบนอกประเทศบริติชยังคงเป็นชื่อทางการของกองทัพบกบริติชในฝรั่งเศสและฟลานเดอร์ ตลอดในช่วงสงครามโลกครั้งหนึ่ง
จักรพรรดิวิลเฮล์มที่ 2 แห่งเยอรมนี ผู้ซึ่งมีชื่อเสียงในเรื่องไม่สนใจใยดีต่อกองกำลังรบนอกประเทศบริติช ซึ่งถูกกล่าวหาว่าได้ออกคำสั่งเมื่อวันที่ 19 สิงหาคม ค.ศ. 1914 เพื่อ"กำจัด...ชาวอังกฤษที่ทรยศและให้เดินข้ามกองกำลังขนาดเล็กที่น่ารังเกียจของนายพลเฟรนซ์" ดังนั้น ในปีต่อมา ผู้รอดชีวิตจากกองทัพประจำการจึงได้ขนานนามตัวเองว่า "ผู้ถูกเหยียดหยามเก่า"(The Old Contemptibles) ไม่เคยพบหลักฐานใดๆ เกี่ยวกับคำสั่งดังกล่าวที่ถูกออกโดยพระเจ้าไกเซอร์
== อ้างอิง ==
สงครามโลกครั้งที่หนึ่ง
แนวรบด้านตะวันตก (สงครามโลกครั้งที่หนึ่ง)
พิมรี่พาย

พิมรดาภรณ์ เบญจวัฒนะพัชร์ หรือชื่อเดิม ปิยนุช สนองเกียรติ   (เกิดวันที่ 9 ตุลาคม พ.ศ. 2533) รู้จักกันในนาม “พิมรี่พาย”เป็นยูทูบเบอร์ที่มีชื่อเสียงในแนวขายของออนไลน์คนหนึ่งของประเทศไทย เป็นศิลปินและผู้บริหารในค่ายเพลงไฮต์เคลาส์เอนเตอร์เทนเมนท์ เธอเป็นที่รู้จักดีจากการช่วยเหลือผู้ยากไร้ในพื้นที่อำเภออมก๋อย จังหวัดเชียงใหม่ เมื่อวันที่ 9 มกราคม พ.ศ. 2564 โดยการติดตั้งแผงโซลาเซลล์สำหรับการใช้ประโยชน์ของคนในพื้นที่ดังกล่าว
== ประวัติและการทำงาน ==
บิดาของเธอเป็นชาวจังหวัดชุมพร มารดาของเธอเป็นชาวจังหวัดนครศรีธรรมราช ส่วนเธอนั้นเติบโตในกรุงเทพมหานคร ด้วยความที่ครอบครัวประกอบอาชีพค้าขายนั้นทำให้เธอซึมซับมา เธอจึงเริ่มสู่เส้นทางอาชีพนักธุรกิจจากการค้าขายในช่องทางออนไลน์ในนาม พิมรี่พายขายทุกอย่าง และเธอประกอบอาชีพนี้เรื่อยมา
ในเดือนกุมภาพันธ์ พ.ศ. 2564 เธอได้เปลี่ยนบทบาทของตนครั้งใหญ่ จากการเปิดตัวธุรกิจค่ายเพลงของเธอในชื่อไฮน์เคลาส์เอนเตอร์เทนเมนต์ ร่วมกับฟักกลิ้งฮีโร่ และหลุยส์ ธนา และเธอเองเป็นศิลปินในสังกัดดังกล่าวควบคู่ไปกับผู้บริหารค่ายเพลง ทั้งนี้ เธอได้ออกผลงานเพลงชื่อ อย่านะคะ ซึ่งเป็นผลงานซิงเกิลของเธอเอง
== การกุศล ==
ในวันที่ 9 มกราคม พ.ศ. 2564 เธอได้ช่วยเหลือเด็กและผู้ด้อยโอกาสในพื้นที่อำเภออมก๋อย จังหวัดเชียงใหม่ โดยการมอบเครื่องอุปโภคบริโภค ตลอดจนติดตั้งแผงโซลาเซลล์และมอบโทรทัศน์ให้แก่โรงเรียนในพื้นที่ดังกล่าวเนื่องจากคนในพื้นที่ขาดการเข้าถึงไฟฟ้าและสิ่งอำนวยความสะดวก ทำให้ได้รับกระแสคำชื่นชมจากสื่อสังคมออนไลน์ตลอดจนประชาชนทั่วไป จนกระทั่ง "#พิมรี่พาย" ขึ้นเทรนต์ทวิตเตอร์อันดับหนึ่งในวันดังกล่าว อย่างไรก็ดีได้มีกระแสวิพากษ์วิจารณ์จากประชาชนอีกฝ่ายว่าสิ่งที่เธอทำเป็นการสร้างภาพหรือไม่ รศ.ปิ่นแก้ว เหลืองอร่ามศรี กล่าวว่าสิ่งที่เธอทำนั้นไม่รู้ถึงปัญหาจริง ๆ ในพื้นที่ และเป็นเพียงการโปรดสัตว์ชนชั้นล่าง ทั้งนี้ เธอได้ออกมาชี้แจงผ่านการถ่ายทอดสดในเฟซบุ๊กเมื่อวันที่ 11 มกราคม พ.ศ. 2564 ว่าเธอตั้งใจช่วยเหลือคนในพื้นที่ดังกล่าวด้วยความจริงใจมิหวังผลตอบแทน ต่อมา กรมสรรพากรเข้าตรวจสอบภาษีเงินได้จากการประกอบธุรกิจออนไลน์ของเธอ หลังจากมีข่าวการกุศลนั้น พบว่า การถ่ายทอดสดผ่านสัญญาณต่อเนื่องของเธอใน 1 ชั่วโมงมียอดขายถึง 16,300 ออเดอร์ มีผู้ชมถึง 6 ล้านคน ในช่วงเดือนพฤษภาคม 2564 เธอระบุว่า ได้รับผลกระทบหลังทักษิณ ชินวัตร พาดพิงถึงเธอ และคิดว่าเป็นการนำชื่อของเธอไปใช้เพื่อ "แซะรัฐบาล" ทำให้ในเวลาต่อมา วรงค์ เดชกิจวิกรมออกมาชื่นชมเธอที่กล้าตอกกลับทักษิณ
== คดีความ ==
ในเดือนสิงหาคม 2562 ตำรวจกองบังคับการปราบปรามการกระทำความผิดเกี่ยวกับการคุ้มครองผู้บริโภคเข้าตรวจสอบบ้านของเธอ พบน้ำหอมนำเข้าที่ไม่มีเลข อย. ซึ่งเธอแก้ต่างว่าเคยทำจริง แต่เลิกไปแล้ว
== ผลงาน ==
ยูทูบเบอร์ในช่อง "Pimrypie - พิมรี่พาย"
=== ซิงเกิล ===
== อ้างอิง ==
== แหล่งข้อมูลอื่น ==
นักธุรกิจชาวไทย
ยูทูบเบอร์ชาวไทย
นักร้องหญิงชาวไทย
นักการกุศลชาวไทย
บุคคลจากกรุงเทพมหานคร
เรืองศักดิ์ งามสมภาค

เรืองศักดิ์ งามสมภาค เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย และเป็นสมาชิกกลุ่มของนายสมศักดิ์ เทพสุทิน
== ประวัติ ==
เรืองศักดิ์ งามสมภาค เกิดเมื่อวันที่ 11 กุมภาพันธ์ พ.ศ. 2487 สำเร็จการศึกษาระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ (มหาวิทยาลัยเทคโนโลยีราชมงคลกรุงเทพ ในปัจจุบัน) และระดับปริญญาตรีจากประเทศฟิลิปปินส์
== การทำงาน ==
เรืองศักดิ์ เคยรับราชการในสังกัดสำนักงานปลัดกระทรวงอุตสาหกรรม จนกระทั่งได้ดำรงตำแหน่งเลขาธิการคณะกรรมการอ้อยและน้ำตาลทราย กระทรวงอุตสาหกรรม  อธิบดีกรมโรงงานอุตสาหกรรม จนเกษียณอายุราชการในปี 2547
เรืองศักดิ์ เข้าร่วมงานการเมืองกับพรรคภูมิใจไทย และได้รับแต่งตั้งเป็นรองเลขาธิการพรรค ในปี 2552 นายเรืองศักดิ์ เป็นผู้หนึ่งที่ถูกกล่าวว่าเป็นบุคคลที่จะได้รับการเสนอชื่อเป็นรัฐมนตรีช่วยว่าการกระทรวงสาธารณสุข แทนนายมานิต นพอมรวดี ในปี 2553 แต่สุดท้ายก็เป็นนางพรรณสิริ กุลนาถสิริ ที่ได้รับแต่งตั้ง
จากนั้นได้รับเลือกตั้งเป็นสมาชิกสภาผู้แทนราษฎรสมัยแรก แบบบัญชีรายชื่อ สังกัดพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ต่อมาย้ายไปสังกัดพรรคเพื่อไทย ในปี 2557
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคภูมิใจไทย
พรรคเพื่อไทย
บุคคลจากมหาวิทยาลัยเทคโนโลยีราชมงคลพระนคร
บุคคลจากมหาวิทยาลัยเทคโนโลยีราชมงคลกรุงเทพ
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเหรียญพิทักษ์เสรีชน
ผู้ได้รับเหรียญจักรมาลา